XIV 
Certe quidem , leviter unumquodque genus tangendi hic esset 
locus; sed a postremo scripto meo nil actum novum et urgens re- 
perio dicendum, sermonem jam longum absolvere properans, obser- 
vata ampliora continebo , Lectoremque benevolum ad adnotationes 
numerosas in indice insertas remittere satis habebo. Attamen gene- 
rum Cerei et Opunlice Classificationem meam perquam breviter per- 
stringam. Quam revera , praecipue in Cereis erectis Opuntiisque 
plano-nrticvlalis necnon imperfectam esse, satis intelligo ; hoc au- 
tem in causis nonnullis a voluntate mea sejunctis positum est. Et 
primum , procerae species horum amborum generum pleraeque ab 
horticultoribus amatoribusque repugnantibus sunt neglectae aut 
etiam incultae , propter loca quae invadunt ampliora ( imprimis No- 
paleae) sumptusque, ad eas in libertatem sese promissuras, extra 
modum insumendos. Quibus de causis, plantae hae in caldariis nos- 
tris aetatem adultam minime ingredientes, nunquam flores nec fruc- 
tus aut rarissime emittunt, et idcirco recte observari non possunt. 
Praeterea, qui soli usque ad id tempus Cacteas nobis suppeditavere, 
Quidam, quaestui unico servientes , amatores a proceris speciebus 
animum alienum habere praescientes , his colligendis nullam dant 
operam , humilesque (globosas) asportandas anteponunt , magno 
pretio facile vendituri. Quod scientiae interest, sumptus, ad finem 
tam laudandam necessarios ab opulentis viris quibusdam assumi 
maximeest desiderandum. Ego vero, inter exspectandum, caldaria ad 
eas plantas recte colendas, et tantam sic acquisituras explicationem, 
quae in libertate flores et fructus sanos mox reddant , nonnulla in 
hortis publicis addici cupide appeto. Ut hodie se habent culturae , 
necessario expositae sunt ex individuis decurtatis degeneratisque 
Classificationes ; cujuscumque enim speciei trunculum nuper e pa- 
tria advectum cum ejusdem alio in caldariis nostris explicato con- 
ferre velis, quanta inter eos erit discrepantia ! Has esse species duas 
et distinctas certissime diceres. Et iterum dico , nisi per Americam 
calidam sit absoluta exploratio perita , nil de Cacteis perfectum et 
certum habebimus. Quod ad me attinet, in tanta documentorum 
penuria, ad vires meas solas deductus, opusculum quod nunc ab- 
solvo peregi , Lectorique benevolo , suffragium partibus bonis , in- 
dulgentiam malis evocans, dijudicandum trado. 
Valeat. 
Scribebam Lutetiae-Parisiorum, prid.Kal. Dec. Ann. M DCCCXXXVIII. 
